pythainlp/thai-wiki-dataset-v3 huggingface dataset:
เอดัวร์ ดาลาดีเย

เอดัวร์ ดาลาดีเย (; 18 มิถุนายน ค.ศ. 1884 – 10 ตุลาคม ค.ศ. 1970) เป็นนักการเมืองฝ่ายสังคมนิยมหัวรุนแรง (กลาง-ซ้าย) ชาวฝรั่งเศส และนายกรัฐมนตรีฝรั่งเศส เขาเป็นผู้ลงนามในความตกลงมิวนิก อันเป็นจุดเริ่มต้นของการปะทุขึ้นของสงครามโลกครั้งที่สอง
ดาลาดีเยเกิดที่เมืองคาร์เปนทราสและเขาได้เริ่มอาชีพทางการเมืองในช่วงก่อนสงครามโลกครั้งที่หนึ่ง ในระหว่างสงครามโลกครั้งที่หนึ่ง เขาได้ร่วมต่อสู้ในแนวรบด้านตะวันตก และได้รับเหรียญกล้าหาญในการรับใช้ชาติของเขา เมื่อสงครามโลกยุติลง เขากลายเป็นผู้นำแห่งพรรคหัวรุนแรงและนายกรัฐมนตรีตั้งแต่ ค.ศ. 1933 จนถึง ค.ศ. 1934 ดาลาดีเยดำรงตำแหน่งรัฐมนตรีว่าการกระทรวงกลาโหมตั้งแต่ ค.ศ. 1936 จนถึ ค.ศ. 1940 และกลับมาดำรงตำแหน่งนายกรัฐมนตรีอีกครั้งใน ค.ศ. 1938 ในขณะที่เป็นหัวหน้ารัฐบาล เขาได้ขยายรัฐสวัสดิการของฝรั่งเศสใน ค.ศ. 1939
ดาลาดีเยได้ลงนามในความตกลงมิวนิกใน ค.ศ. 1938 พร้อมกับ เนวิล เชมเบอร์ลิน เบนิโต มุสโสลินี และอดอล์ฟ ฮิตเลอร์ ซึ่งเป็นข้อตกลงเพื่อให้นาซีเยอรมนีควบคุมพื้นที่ซูเดเทินลันท์ หลังจากฮิตเลอร์สั่งบุกโปแลนด์ใน ค.ศ. 1939 สหราชอาณาจักรและฝรั่งเศสจึงได้ประกาศสงครามกับเยอรมนี ในช่วงสงครามลวง ฝรั่งเศสล้มเหลวในการช่วยเหลือฟินแลนด์เพื่อต่อต้านการรุกรานจากสหภาพโซเวียตระหว่างสงครามฤดูหนาว นำไปสู่การลาออกจากตำแหน่งของดาลาเดียร์เมื่อวันที่ 21 มีนาคม ค.ศ. 1940 และ ปอล แรโน ได้ขึ้นดำรงตำแหน่งนายกรัฐมนตรีแทนเขา ดาลาดีเยยังคงเป็นรัฐมนตรีว่าการกระทรวงกลาโหมจนกระทั่งวันที่ 19 พฤษภาคม เมื่อฝรั่งเศสพ่ายแพ้แก่เยอรมนีที่เซอด็อง
หลังจากความพ่ายแพ้ของฝรั่งเศส ดาลาดีเยถูกกล่าวหาว่าพยายามขายชาติโดยรัฐบาลวีชี ระหว่างการพิจารณาคดี ดาลาดีเยถูกเปลี่ยนที่กุมขังอยู่หลายครั้ง รวมทั้งค่ายกักกันบูเคินวัลท์ด้วย จนในที่สุด หลังจากยุทธการยึดปราสาทอิทเทอร์ ดาลาดีเยกลับมาทำอาชีพทางการเมืองอีกครั้งในฐานะสมาชิกสภาผู้แทนราษฎรแห่งฝรั่งเศสตั้งแต่ ค.ศ. 1946 จนถึง ค.ศ. 1958 เขาถึงแก่อสัญกรรมที่ปารีสใน ค.ศ. 1970
บุคคลที่เกิดในปี พ.ศ. 2427
บุคคลที่เสียชีวิตในปี พ.ศ. 2513
นายกรัฐมนตรีฝรั่งเศส
บุคคลจากจังหวัดโวกลูซ
วัดกยองคำ

วัดกยองคำ เป็นศาสนสถานในศาสนาพุทธของชาวไทคำตี่แห่งหนึ่ง สร้างอย่างพุทธศิลป์พม่า ตั้งอยู่เมืองน้ำทราย รัฐอรุณาจัลประเทศ ประเทศอินเดีย มีขนาด 60 เฮกตาร์ เปิดให้ปฏิบัติศาสนกิจเมื่อ พ.ศ. 2553
== ประวัติ ==
วัดแห่งนี้สร้างขึ้นเพื่ออุทิศแก่เจ้ากือนา น้ำส้ม ซึ่งเสียชีวิตจากอุบัติเหตุรถยนต์ตกสะพานและจมน้ำขณะอายุได้เพียง 28 ปี จาวนา ไมน์ (Chowna Mein) สมาชิกสภานิติบัญญัติได้จ่ายเงินจำนวน 30 ล้านรูปีสำหรับสร้างเจดีย์ทองคำหรือที่เรียกว่ากองมูคำตามนโยบายของรัฐบาลท้องถิ่น ทั้งนี้มูลนิธิไตรปิฎกโลกมีความพยายามที่จะพัฒนาวัดกยองคำให้เป็นศูนย์ศึกษาพระไตรปิฎกนานาชาติแห่งแรกในประเทศอินเดีย
พระสงฆ์บางรูปที่จำในวัดแห่งนี้สามารถใช้ภาษาไทยได้ เพราะเคยจำพรรษาในประเทศไทย ภายในวัดมีเรือนที่พักสำหรับผู้ปฏิบัติธรรมหลายหลัง
ครั้นประเพณีทอดกฐินในวันที่ 13 พฤศจิกายน พ.ศ. 2559 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระพุทธรูปที่เคยประดิษฐานภายในวัดบวรนิเวศราชวรวิหารแก่วัดกยองคำ คณะพระสงฆ์ไทยได้ถวายต้นกัลปพฤกษ์แก่พระเจดีย์ และมีการลอยกระทงในสระพุทธมุจลินท์ในวันสุดท้ายของเทศกาล
== อ้างอิง ==
วัดในประเทศอินเดีย
สิ่งก่อสร้างในรัฐอรุณาจัลประเทศ
ไทยแลนด์ฟุตซอลลีก ฤดูกาล 2555/56

ไทยแลนด์ฟุตซอลลีก ฤดูกาล 2555/2556 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 6 ในปี พ.ศ. 2555 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ สยามอินเตอร์มัลติมีเดีย เป็นผู้จัดการแข่งขัน ซึ่งในฤดูกาลนี้ มีจำนวน 16 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 11 ตุลาคม 2555 – 24 มีนาคม 2556
==สโมสรที่เข้าร่วมการแข่งขัน==
สโมสรที่เข้าร่วมการแข่งขันมีทั้งหมด 16 สโมสรดังนี้:
กรมทางหลวง (รองชนะเลิศ แคท ริจินอล ฟุตซอล ทัวร์นาเม้นต์ 2554)
การท่าเรือ
กุ้งสายฟ้า สุราษฎร์ธานี
แคท
ชลบุรี ธอส.อาร์แบค
นนทบุรี
แบงคอก
ภูเก็ต ยูไนเต็ด (ชนะเลิศ แคท ริจินอล ฟุตซอล ทัวร์นาเม้นต์ 2554)
ปราจีน ฟุตซอลคลับ (ได้สิทธิ์แทน เมืองพัทยา ที่พักทีมชั่วคราว)
ราชนาวี
ลีโอ บางซื่อ
ลำปาง-ปทุมคงคา ยูไนเต็ด
สมุทรปราการ
สมุทรสาคร
ศรีปทุม ซันไรส์ ศรีสะเกษ
ห้องเย็นท่าข้าม สมุทรสงคราม (อันดับสาม แคท ริจินอล ฟุตซอล ทัวร์นาเม้นต์ 2554)
==ตารางคะแนน==
สิ้นสุด ณ วันที่ 24 มีนาคม 2556
== รางวัลประจำฤดูกาล ==
=== ผู้ทำประตูสูงสุด===
39 ประตู
ROMUALDO - ศรีปทุม ซันไรส์ ศรีสะเกษ
36 ประตู
Francisco JACKSON - ภูเก็ต ยูไนเต็ด
35 ประตู
นที ธุศิริ - สมุทรสาคร
32 ประตู
เจษฎา ชูเดช - ราชนาวี
28 ประตู
ศุภวุฒิ เถื่อนกลาง - ชลบุรี ธอส.อาร์แบค
Jose AIRTON - ศรีปทุม ซันไรส์ ศรีสะเกษ
วิฑูรย์ ถาพินนา - ปราจีน ฟุตซอลคลับ
26 ประตู
ปิยะณัฐ นุสยา - ราชนาวี
25 ประตู
ณัฐวุฒิ หมัดยะลาน - การท่าเรือ/ชลบุรี ธอส.อาร์แบค
=== นักกีฬายอดเยี่ยมประจำฤดูกาล ===
ศุภวุฒิ เถื่อนกลาง - ชลบุรี ธอส.อาร์แบค
=== ผู้ฝึกสอนยอดเยี่ยมประจำฤดูกาล ===
เศรษฐกรชัย ชื่นตา - ศรีปทุม ซันไรส์ ศรีสะเกษ
==อ้างอิง==
การแข่งขันฟุตซอลในประเทศไทย
ฟุตซอลไทยลีกแบ่งตามฤดูกาล
ไทยแลนด์ฟุตซอลลีก ฤดูกาล 2557

ไทยแลนด์ฟุตซอลลีก ฤดูกาล 2557 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 6 ในปี พ.ศ. 2555 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ สยามอินเตอร์มัลติมีเดีย เป็นผู้จัดการแข่งขัน ซึ่งในฤดูกาลนี้ มีจำนวน 16 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 28 มีนาคม – 20 กันยายน 2557
==สโมสรที่เข้าร่วมการแข่งขัน==
สโมสรที่เข้าร่วมการแข่งขันมีทั้งหมด 16 สโมสรดังนี้:
กรมทางหลวง
การท่าเรือ
แคท
ชลบุรี บลูเวฟ
เชียงใหม่
นนทบุรี
แบงคอก
ภูเก็ต ยูไนเต็ด
พัทยา อารีน่า
ราชนาวี
สุพรรณบุรี ฟุตซอลคลับ
สมุทรสาคร
มหาวิทยาลัยภาคตะวันออกเฉียงเหนือ
ศรีปทุม ซันไรส์ ศรีสะเกษ
อยุธยา ซิตี้
อุทัยธานี
==ตารางคะแนน==
สิ้นสุด ณ วันที่ 24 มีนาคม 2556
== รางวัลประจำฤดูกาล ==
=== ผู้ทำประตูสูงสุด===
41 ประตู
ศุภวุฒิ เถื่อนกลาง - ชลบุรี ธอส.อาร์แบค
เจษฎา ชูเดช - ราชนาวี
40 ประตู
ณัฐวัติ ลักษณะโต - อยุธยา ซิตี้
=== นักกีฬายอดเยี่ยมประจำฤดูกาล ===
กฤษดา วงษ์แก้ว - ชลบุรี บลูเวฟ
=== ผู้ฝึกสอนยอดเยี่ยมประจำฤดูกาล ===
ปูลปิส - ชลบุรี บลูเวฟ
==อ้างอิง==
การแข่งขันฟุตซอลในประเทศไทย
ฟุตซอลไทยลีกแบ่งตามฤดูกาล
ยุทธการที่รอกส์ดริฟต์

ยุทธการที่รอกส์ดริฟต์ ยังเป็นที่รู้จักกันคือ การป้องกันที่รอกส์ดริฟต์ เป็นการสู้รบในสงครามอังกฤษ–ซูลู ด้วยการป้องกันที่ประสบความสำเร็จบนสถานีภารกิจของรอกส์ดริฟต์ ภายใต้บัญชาการของร้อยโท จอหน์ ชาร์ด แห่งทหารวิศวกรอังกฤษและกอนวิลลี บรอมเฮด์ (Gonville Bromhead) ภายหลังจากฝ่ายบริติซได้พ่ายแพ้ในยุทธการที่ไอแซนด์ลวานา เมื่อวันที่ 22 มกราคม ค.ศ. 1879 และได้ดำเนินต่อไปในวันต่อมา
มีเพียงแค่ทหารบริติซและอาณานิคมจำนวน 150 นายได้ทำการป้องกันสถานีจากการโจมตีของนักรบชาวซูลู จำนวน 3,000 คน ถึง 4,000 คน การโจมตีที่ใหญ่แต่ก้าวทีละเล็กน้อยโดยซูลูที่ได้เข้าใกล้รอกส์ดริฟต์มากขึ้นเพื่อที่จะเอาชนะกองทหารรักษาการณ์ขนาดเล็ก แต่กลับถูกขับไล่ออกไปได้ เครื่องราชอิสริยาภรณ์กางเขนวิคตอเรีย (Victoria Cross) สิบเอ็ดเหรียญได้ถูกมอบให้แก่ฝ่ายป้องกัน พร้อมกับเครื่องประดับและเกียรติยศอื่นๆอีกจำนวนมาก
== อ้างอิง ==
สงครามเกี่ยวข้องกับสหราชอาณาจักร
ปอล ซีญัก

ปอล วิกตอร์ ฌูล ซีญัก (Paul Victor Jules Signac; 11 พฤศจิกายน ค.ศ. 1863 – 15 สิงหาคม ค.ศ. 1935) เป็นจิตรกรชาวฝรั่งเศส ซีญักและฌอร์ฌ-ปีแยร์ เซอราร่วมกันพัฒนาลัทธิผสานจุดสี ซึ่งเป็นเทคนิคการสร้างภาพที่เป็นรากฐานของลัทธิประทับใจใหม่
== ประวัติ ==
ปอล ซีญักเกิดที่กรุงปารีสใน ค.ศ. 1863 เป็นบุตรของฌูล ฌ็อง-บาติสต์ ซีญักกับเอลออีซ อานาอิส-เออเฌนี ซีญัก (นามสกุลเดิม เดอดง) เมื่ออายุได้ 18 ปี ซีญักหันเหความสนใจจากสถาปัตยกรรมมาเป็นจิตรกรรมหลังได้ชมภาพของโกลด มอแน หลังจากนั้นเขาเดินทางไปตามเมืองชายฝั่งของยุโรปเพื่อวาดภาพทิวทัศน์ ใน ค.ศ. 1884 ซีญักพบกับมอแนและเซอรา และรู้สึกประทับใจในวิธีการวาดด้วยจุดสีของเซอรา จนละทิ้งการวาดด้วยฝีแปรงหยาบแบบลัทธิประทับใจและหันมาทดลองวาดด้วยจุดสี ในปีเดียวกัน ซีญัก, เซอรา, อาลแบร์ ดูว์บัว-ปีแย และออดีลง เรอดงก่อตั้งสมาคมศิลปินอิสระ เพื่อเปิดโอกาสให้ศิลปินแสดงผลงานได้โดยไม่มีคณะกรรมการตัดสินและรางวัล ใน ค.ศ. 1886 เฟลิกซ์ เฟเนอง นักวิจารณ์ชาวฝรั่งเศสคิดค้นคำว่าลัทธิประทับใจใหม่ เพื่อนิยามกลุ่มจิตรกรผู้ใช้เทคนิคผสานจุดสี หลังได้ชมภาพ บ่ายวันอาทิตย์บนเกาะลากร็องด์ฌัต ของเซอราที่จัดแสดงในงานนิทรรศการของสมาคมศิลปินอิสระ
หลังเซอราเสียชีวิตใน ค.ศ. 1891 ซีญักเริ่มห่างหายจากการวาดภาพและหันไปเขียนบทความเกี่ยวกับอนาธิปไตยและวิจารณ์เหตุการณ์แดรฟุส ถึงแม้ในช่วงบั้นปลายจะผลิตผลงานไม่มากนัก แต่ซีญักยังคงส่งผลงานเข้าร่วมนิทรรศการศิลปะอยู่เสมอ ๆ ระหว่างที่ดำรงตำแหน่งประธานสมาคมศิลปินอิสระใน ค.ศ. 1908 จนถึงเสียชีวิต ซีญักให้การสนับสนุนผลงานแนวบาศกนิยมและคติโฟวิสต์ และยังส่งเสริมศิลปินรุ่นใหม่ เช่น อ็องรี มาติส ผู้ซึ่งได้รับอิทธิพลจากซีญักในช่วงแรกของการวาดภาพ
ด้านชีวิตส่วนตัว ซีญักแต่งงานกับแบร์ต รอแบล็ส ผู้เป็นญาติห่าง ๆ ของกามีย์ ปีซาโรใน ค.ศ. 1892 ก่อนที่ใน ค.ศ. 1913 เขาจะแยกไปอยู่กินกับฌาน แซลแมร์แซม-เดกร็องฌ์และมีบุตรด้วยกัน 1 คน ซีญักเสียชีวิตจากภาวะพิษเหตุติดเชื้อที่กรุงปารีสใน ค.ศ. 1935
== ผลงานบางส่วน ==
ไฟล์:Paul Signac - Snow, Boulevard de Clichy, Paris - Google Art Project.jpg|Snow, Boulevard de Clichy, Paris (ค.ศ. 1886)
ไฟล์:Paul Signac - Cassis, Cap Lombard, Opus 196 - Google Art Project.jpg|Cassis, Cap Lombard, Opus 196 (ค.ศ. 1889)
ไฟล์:Signac - Portrait de Félix Fénéon.jpg|Portrait of Félix Fénéon (ค.ศ. 1890)
== อ้างอิง ==
== แหล่งข้อมูลอื่น ==
จิตรกรชาวฝรั่งเศส
บุคคลจากปารีส
เสียชีวิตจากภาวะพิษเหตุติดเชื้อ
ควิก-อี-มาร์ท

ควิก-อี-มาร์ท (Kwik-E-Mart) เป็นร้านสะดวกซื้อในการ์ตูนซีรีส์โทรทัศน์เรื่อง เดอะซิมป์สันส์ ควิก-อี-มาร์ทเป็นเหมือนร้านค้าที่ล้อเลียนและสร้างภาพเหมารวมของร้านสะดวกซื้อในอเมริกา ทั้ง เซเว่น อีเลฟเว่น และ วาวา อิงค์ ตามในเนื้อเรื่อง ร้านควิก-อี-มาร์ท ขึ้นชื่อว่าขายของในราคาแพงและคุณภาพต่ำ ร้านค้าบริหารงานโดยตัวละครชาวอินเดีย-อเมริกา ชื่อ อาปู นหะสปีมเปติโลน นับตั้งแต่การปรากฏตัวครั้งแรกในตอน "เดอะเทลล์เท็ลเฮด" (The Telltale Head) ร้านนี้ก็กลายมาเป็นสถานที่หลักใน เดอะซิมป์สันส์ โดยตลอด
เมื่อกรกฎาคม 2007 ร้านเซเว่น อีเลฟเว่น 11 สาขาในสหรัฐและแคนาดา ถูกแปลงโฉมใหม่เป็นร้านควิก-อี-มาร์ท ตามแบบฉบับในการ์ตูน เพื่อเป็นการโปรโมทภาพยนตร์ เดอะซิมป์สันส์มูฟวี่
ตามเนื้อเรื่องแล้ว ร้านควิค-อี-มาร์ท จำหน่ายสินค้าในราคาแพงเป็นพิเศษ รวมถึงสินค้ายอดนิยมตลอดกาล "สควิชชี่" (Squishee) ซึ่งเป็นการล้อเลียนสินค้าของเซเว่นอีเลเว่น "สเลอร์ปี้" เนื่อเรื่องเคยกล่าวว่าร้านควิค-อี-มาร์ท เริ่มก่อตั้งขึ้นครั้งแรกในแถบหิมาลัย ปัจจุบันในเรื่อง ร้านนี้บริหารโดยอาปู และน้องชาย สัญชัย ทั้งคู่เป็นรูปเหมารวมของพนักงานร้านค้าที่มีเชื้อสายต่างชาติผสมอเมริกา อาปูขายสินค้าที่ปนเปื้อน ไร้คุณภาพ เช่น นมบูดและเนื้อสัตว์เน่าเสียในร้าน ร้านยังเคยโดนปล้นค่อนข้างหลายครั้ง ทำให้อาปูเองก็เคยโดนยิงบางครั้งในตลอดซีรีส์
== อ้างอิง ==
บรรณานุกรม
ร้านสะดวกซื้อ
ร้านค้าสมมุติ
สถานที่ในเดอะซิมป์สันส์
เซเว่น อีเลฟเว่น
เซดไอเอส-30

เซดไอเอส-30 เป็นปืนต่อสู้รถถังอัตตาจรขนาดเบาที่ถูกสร้างขึ้นโดยกองทัพแดงแห่งโซเวียตในปี ค.ศ. 1941 เป็นการนำต้นแบบของรถเทร็คเตอร์ติดเกราะขนปืนใหญ่อย่างคอมโซโมเลซึส์(Komsomolets)มาดัดแปลง พวกได้ประสบความสำเร็จในการสร้างยานพาหนะนี้ แต่การผลิตนั้นได้จำนวนที่จำกัด เนื่องจากรถเทร็คเตอร์คอมโซโมเลซึส์จำนวนมากยังคงมีการใช้งานอยู่
== อ้างอิง ==
รถถังจากสหภาพโซเวียต
เอสยู-85

เอสยู-85 (Samohodnaya ustanovka 85) เป็นปืนใหญ่อัตตาจรสัญชาติโซเวียตที่ถูกใช้ในช่วงสงครามโลกครั้งที่สอง เป็นการนำต้นแบบของรถถังกลางที-34 มาดัดแปลง ปืนใหญ่อัตตาจรของโซเวียตรุ่นก่อนหน้านี้ได้ถูกใช้สำหรับปืนใหญ่จู่โจ่ม เช่น เอสยู-122 หรือรถถังพิฆาต เอสยู-85 ได้ถูกจัดอยู่ในหมวดประเภทล่าสุด การตั้งชื่อตัวเลข "85" เป็นการแสดงถึงอาวุธที่ติดตั้งบนยานพาหนะ คือ ปืนดี-5เอส ขนาด 85 มม.
== ผู้ใช้ ==
from 1952/56 until 1962
== อ้างอิง ==
รถถังจากสหภาพโซเวียต
เอสยู-100

เอสยู-100 (Samokhodnaya Ustanovka 100) เป็นรถถังพิฆาตสัญชาติโซเวียตติดตั้งด้วยปืนต่อต้านรถถังขนาด 100 มม.ในโครงส่วนบนป้อมปืน ได้ถูกใช้อย่างกว้างขวางในช่วงปีสุดท้ายของสงครามโลกครั้งที่สองและได้แสดงให้เห็นถึงการเข้าประจำการในช่วงเวลาหลายปีกับกองทัพพันธมิตรของโซเวียตทั่วโลก
==ผู้ใช้==
50 in reserve.
100
25; 8 operational.
47 in reserve as of 2016.
100
70
===ผู้ใช้ในอดีต===
Retired
40; all destroyed in the Angolan Civil War or decommissioned by the late 1980s.
100
300
100
200
50
150
50
250
10
50
25 or 26. Withdrawn from service in late 1960s.
80
40
==อ้างอิง==
รถถังจากสหภาพโซเวียต
เอสยู-122

เอสยู-122 (Samokhodnaya Ustanovka 122 มม.) เป็นปืนใหญ่ฮาวอิตเซอร์อัตตาจรหรือปืนใหญ่จู่โจมสัญชาติโซเวียตที่ถูกใช้ในสงครามโลกครั้งที่สอง หมายเลข"122"ที่ถูกตั้งชื่อให้เป็นการแสดงถึงความสามารถของอาวุธหลัก—ปืนใหญ่เอ็ม-30เอสฮาวอิตเซอร์ ฐานรถถังของมันมาจากรถถังที-34
รถถังจากสหภาพโซเวียต
ปืนใหญ่อัตตาจรสหภาพโซเวียต
ปืนจู่โจมของสหภาพโซเวียต
รูเพิร์ต เคมบริดจ์ ไวเคานต์เทรมาตัน

รูเพิร์ต เคมบริดจ์ ไวเคานต์เทรมาตัน (Rupert Cambridge, Viscount Trematon) (พระนามเดิม:เจ้าชายรูเพิร์ตแห่งเท็ค และ รูเพิร์ต เคมบริดจ์ ไวเคานต์เทรมาตัน) ประสูติเมื่อวันที่ 24 เมษายน ค.ศ. 1907 ณ เซอร์รีย์ เป็นพระโอรสใน เคาน์เตสแห่งแอธโลน และ อเล็กซานเดอร์ แคมบริดจ์ เอิร์ลที่ 1 แห่งแอธโลน เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ
ในปี ค.ศ. 1917 เจ้าชายรูเพิร์ตแห่งเท็คพร้อมด้วยพระเชษฐภคินี เลดีเมย์ อเบล สมิธ ทงรมีพระประสงค์จะสละพระอิสริยยศ เจ้าชาย/เจ้าหญิงแห่งเท็ค และเปลี่ยนพระนามเป็น รูเพิร์ต เคมบริดจ์ ไวเคานต์เทรมาตัน ซึ่งตำแหน่งไวเคานต์เทรมาตัน เป็นตำแหน่งของผู้สืบตำแหน่ง เอิร์ลแห่งแอธโลน เขาเป็นทายาทของตำแหน่งดังกล่าว พระองค์ทรงมีพระอาการโรคเฮโมฟีเลีย ซึ่งเป้นพระโรคเดียวกับ ราชินีนาถวิกตอเรีย พระปัยยิกา (ยายทวด) ในพระองค์ โดยผ่านทาง เจ้าฟ้าดยุกแห่งออลบานี พระอัยกา (ตา) ลงมาส่งถึงพระมารดาและพระองค์พร้อมด้วยพระภคินีและพระอนุชา
ในช่วงสงครามโลกครั้งที่หนึ่ง จอร์จที่ 5 ทรงมีพระบรมราชโองการที่จะเปลี่ยนราชสกุลให้มีความเป็นชาติอังกฤษมากขึ้น เนื่องจากที่แล้วมาสหราชอาณาจักรใช้ราชวงศ์แซกซ์-โคเบิร์กและโกธา โดยจะทรงเปลี่ยนเป็น ราชวงศ์วินด์เซอร์ ต่อมาก็ได้รับการคัดค้านจากข้าราชบริพารหลายท่าน พระบรมราชโองการนี้จึงเป็นที่ถกเถียง ขณะที่พระเจ้าจอร์จที่ 5 ครองราชย์นั้น ก็ทรงใช้ราชสกุลเดิม และราชวงศ์วินด์เซอร์ได้รับการใช้แบบเป็นทางการในรัชสมัยของ ราชินีนาถเอลิซาเบธที่ 2
รูเพิร์ต เคมบริดจ์ ไวเคานต์เทรมาตัน สิ้นพระชนม์ลงเมื่อวันที่ 15 เมษายน ค.ศ. 1928 จากพระอาการพระโลหิตคั่งในพระมัตถลงค์ (เลือดออกในสมอง) จากการประสบอุบัติเหตุในประเทศฝรั่งเศส และเมื่อพระบิดาสิ้นพระชนม์ ตำแหน่งดังกล่าวก็ยุติลง
== อ้างอิง ==
Russel, Peter; Hertz, Paul; McMillan, Beverly. Biology: The Dynamic Science. Belmon, CA: Brooks/Cole. p. 265.
เจ้าชายเยอรมัน
ราชวงศ์อังกฤษ
พระราชนัดดาในพระราชินีวิกตอเรีย
อัลไต (แก้ความกำกวม)

อัลไต (Altai หรือ Altay) เป็นชื่อเทือกเขาในเอเชียกลาง (เทือกเขาอัลไต) และอาจหมายถึง
== ภาษา ==
ภาษาอัลไต ภาษาในกลุ่มภาษาเตอร์กิก มีใช้ในประเทศรัสเซีย
ตระกูลภาษาอัลไต ตระกูลภาษาสมมติฐานที่รวมกลุ่มภาษาเตอร์กิก กลุ่มภาษามองโกล และกลุ่มภาษาตุงกูซิก
== เขตการปกครอง ==
สาธารณรัฐอัลไต เขตการปกครองของประเทศรัสเซีย
ดินแดนอัลไต เขตการปกครองของประเทศรัสเซีย
จังหวัดอัลไต เขตการปกครองในเขตปกครองตนเองซินเจียงอุยกูร์ ประเทศจีน
จังหวัดโกวิ-อัลไต เขตการปกครองของประเทศมองโกเลีย
จอห์น แม็กกินน์

จอห์น แม็กกินน์ (18 ตุลาคม ค.ศ. 1994 —) เป็นนักฟุตบอลชาวสกอตแลนด์ ปัจจุบันเล่นตำแหน่งกองกลางให้กับแอสตันวิลลาในพรีเมียร์ลีก และทีมชาติสกอตแลนด์ เขาเคยเล่นให้กับเซนต์มิร์เรนและไฮเบอร์เนียน นอกจากนี้ยังเคยเล่นให้กับทีมชาติสกอตแลนด์รุ่นอายุไม่เกิน 19 และ 21 ปี เขาเล่นให้กับทีมชาติชุดใหญ่ครั้งในเดือนมีนาคม ค.ศ. 2016
== เกียรติประวัติ ==
เซนต์มิร์เรน
Scottish League Cup: 2012–13
ไฮเบอร์เนียน
Scottish Cup: 2015–16
Scottish Championship: 2016–17
แอสตันวิลลา
อีเอฟแอลแชมเปียนชิป รอบเพลย์ออฟ: 2019
รางวัลส่วนตัว
Aston Villa Player Of The Season: 2018–19
== อ้างอิง ==
== แหล่งข้อมูลอื่น ==
St Mirren FC profile 
บุคคลจากกลาสโกว์
นักฟุตบอลชาวสกอตแลนด์
กองกลางฟุตบอล
ผู้เล่นในสกอตติชโปรเฟสชันนัลฟุตบอลลีก
นักฟุตบอลทีมชาติสกอตแลนด์
ผู้เล่นสโมสรฟุตบอลแอสตันวิลลา
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
พระเจ้าซอยุน

อตินคายา ซอยุน (အသင်္ခယာ စောယွမ်း,; บางทีสะกด Sawyun;  1299 – 5 กุมภาพันธ์ 1327) เป็นผู้ก่อตั้ง อาณาจักรซะไกง์ ของ พม่า เป็นพระราชโอรสองค์ใหญ่ของ สีหตู พระองค์ได้ตั้งอาณาจักรคู่ขัดแแย้งขึ้นใน ค.ศ. 1315 หลังพระเจ้าสีหตูสถาปนา อูซะนาที่ 1 เป็น ทายาทผู้มีสิทธิโดยตรง พระเจ้าซอยุนประสบความสำเร็จในการต้านทัพเล็ก ๆ สองครั้ง จาก ปี้นยะ ในปี ค.ศ. 1317 ขณะที่พระเจ้าซอยุนยังคงภักดีต่อพระราชบิดา พระองค์เป็นกษัตริย์โดยพฤตินัยของพื้นที่ซึ่งคือ เขตซะไกง์ และ ตอนเหนือของ เขตมัณฑะเลย์ ในปัจจุบัน
หลังจากการสวรรคตของพระเจ้าสีหตู ซะไกง์ และ ปี้นยะ แยกกันอย่างเป็นทางการ พระเจ้าซอยุน สวรรคตในปี ค.ศ. 1327 มีพระราชบุตร 4 พระองค์ เป็นพระราชโอรส 3 พระองค์ และ พระราชธิดาหนึ่งพระองค์ พระราชโอรสทั้งหมดของพระองค์ได้เป็นกษัตริย์แห่งซะไกง์ พระราชธิดาพระองค์เดียวของพระองค์เป็นพระราชมารดาของ ตะโดมินพญา ผู้ก่อตั้ง อาณาจักรอังวะ
== อ้างอิง ==
พระมหากษัตริย์พม่า
สตาร์ลิงก์: แบตเทิลฟอร์แอตลาส

สตาร์ลิงก์: แบตเทิลฟอร์แอตลาส (Starlink: Battle for Atlas) เป็นวิดีโอเกมแนวต่อสู้ผจญภัย พัฒนาโดยยูบิซอฟต์โทรอนโต และจัดจำหน่ายโดยยูบิซอฟต์ ตัวเกมวางจำหน่ายสำหรับ เพลย์สเตชัน 4 เอกซ์บอกซ์วัน และ นินเท็นโดสวิตช์ ในวันที่ 16 ตุลาคม 2018 และสำหรับ ไมโครซอฟท์ วินโดวส์ ในวันที่ 30 เมษายน 2019 ตัวเกมยังมีองค์ประกอบ toys-to-life เป็นตัวเลือกด้วย
== ผลตอบรับ ==
สตาร์ลิงก์: แบตเทิลฟอร์แอตลาส ได้รับเสียงวิจารณ์ "เป็นที่ชื่นชอบ" บนเอกซ์บอกซ์วัน และได้รับเสียงวิจารณ์ "ผสมหรือโดยเฉลี่ย" บนนินเท็นโดสวิตช์ และเพลย์สเตชัน 4 จากการรวบรวมบทวิจารณ์ของเมทาคริติก
=== รางวัลที่ได้รับ ===
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2561
วิดีโอเกมแอ็กชันผจญภัย
เกมสำหรับวินโดวส์
เกมสำหรับเพลย์สเตชัน 4
เกมสำหรับเอกซ์บอกซ์วัน
เกมสำหรับนินเท็นโดสวิตช์
วิดีโอเกมบันเทิงคดีแนววิทยาศาสตร์
แอนน์ ลิดเดลล์-เกรนเจอร์

แอนน์ ลิดเดลล์-เกรนเจอร์ (Anne Liddell-Grainger) (นามเดิม:แอนน์ อเบล สมิธ) เกิดเมื่อวันที่ 28 กรกฎาคม ค.ศ. 1932 ณ พระราชวังเค็นซิงตัน เป็นพระธิดาคนใหญ่ใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรีย แอนน์ ลิดเดลล์-เกรนเจอร์ มีสิทธิ์ในการสืบราชบัลลังก์อังกฤษ ทั้งยังเป็นมารดาของ เอียน ลิดเดลล์-เกรนเจอร์ นักการเมืองชาวสหราชอาณาจักร
== สมรส ==
แอนน์ อเบล สมิธ สมรสกับ เดวิด ลิดเดลล์-เกรนเจอร์ นักการเมืองชาวสกอตแลนด์ เมื่อวันที่ 14 ธันวาคม ค.ศ. 1957 ก่อนจะหย่ากันในปี ค.ศ. 1981 มีบุตรดังนี้
เอียน ลิดเดลล์-เกรนเจอร์
ชาลส์ มอนตากู ลิดเดลล์-เกรนเจอร์
ไซมอน รูเพิร์ต ลิดเดลล์-เกรนเจอร์
อลิซ แมรี ลิดเดลล์-เกรนเจอร์
เมลคอม เฮนรี ลิดเดลล์-เกรนเจอร์
แอนน์ ลิดเดลล์-เกรนเจอร์ เป็นคนที่เคร่งศาสนามาก เธอทำหน้าที่เป็นมิชชันนารี ในประเทศแอฟริกา ก่อนจะกลับมาในลอนดอน ที่เมืองเค็นซิงตัน และทำงานในเรื่องการกุศล และยังมีศักดิ์เป็นพระญาติชั้นที่ 3 ใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน
== อ้างอิง ==
Burke's Peerage
Who's Who 2009
== เพิ่มเติม ==
YouTube: Queen's Cousin Weds (1957)
มิชชันนารี
บุคคลจากเคนซิงตัน
ถนนบางแวก

ถนนบางแวก ถนนสายรองในฝั่งธนบุรี กรุงเทพมหานคร เป็นถนนคอนกรีตขนาดความกว้าง 2 ช่องจราจร เริ่มต้นจากสะพานวัดวิจิตรการนิมิตร (ข้ามคลองบางกอกใหญ่) ซึ่งเป็นเส้นแบ่งการปกครองระหว่างเขตบางกอกใหญ่กับเขตภาษีเจริญ กรุงเทพมหานคร ไปทางทิศตะวันตกสิ้นสุดที่ถนนทวีวัฒนา รวมความยาวประมาณ 12.3 กิโลเมตร ผ่านพื้นที่เขตภาษีเจริญและเขตบางแค กรุงเทพมหานคร
แต่เดิมถนนบางแวกถูกใช้เป็นเส้นทางลัดระหว่างถนนกาญจนาภิเษกกับถนนจรัญสนิทวงศ์ เพื่อหลีกเลี่ยงการจราจรติดขัดบริเวณถนนเพชรเกษม ปัจจุบันบริเวณถนนบางแวกกลายเป็นแหล่งชุมชนที่อยู่อาศัย มีอาคารพาณิชย์ ที่อยู่อาศัย และโครงการหมู่บ้านจัดสรรเกิดขึ้นตลอดแนวถนนบางแวกเป็นจำนวนมาก ทำให้เกิดตลาดและร้านอาหารตามแนวถนนเพิ่มจำนวนมากขึ้นเพื่อรองรับการขยายตัวของชุมชนโดยรอบ
== รายละเอียดของเส้นทาง ==
==== เขตภาษีเจริญ ====
ถนนบางแวกในเขตภาษีเจริญ เริ่มต้นจากสะพานวัดวิจิตรการนิมิตร (ข้ามคลองบางกอกใหญ่) ซึ่งตั้งอยู่บนเส้นแบ่งการปกครองระหว่างเขตบางกอกใหญ่กับเขตภาษีเจริญ กรุงเทพมหานคร ไปทางทิศตะวันตกตัดผ่านถนนราชพฤกษ์ (ทางแยกต่างระดับบางแวก) แล้วตัดกับซอยบางแวก 69 (แยกวัดไชยฉิมพลี) ข้ามคลองลัดวัดฉิมแล้วไปตัดกับถนนพุทธมณฑลสาย 1 ข้ามคลองพระยาราชมนตรี ไปทางตะวันตกจากนั้นข้ามคลองลัดตาเหนียว ซึ่งเป็นเส้นแบ่งการปกครองระหว่างเขตภาษีเจริญกับเขตบางแค เพื่อเข้าสู่แขวงบางไผ่ เขตบางแค
==== เขตบางแค ====
ถนนบางแวกในเขตบางแค เริ่มต้นจากสะพานข้ามคลองลัดตาเหนียวไปทางทิศตะวันตก ตัดถนนกาญจนาภิเษกก่อนตัดผ่านถนนพุทธมณฑล สาย 2 บริเวณแยกทศกัณฑ์ ข้ามคลองยายพรุ้นก่อนตัดผ่านถนนพุทธมณฑลสาย 3 และสิ้นสุดที่สะพานข้ามคลองทวีวัฒนา บริเวณตลาดธนบุรี (สนามหลวง 2)
== แหล่งข้อมูล ==
บางแวก
บางแวก
บางแวก
สงครามการค้า

สงครามการค้า (Trade war) เป็นความขัดแย้งทางเศรษฐกิจที่เกิดขึ้นจากลัทธิคุ้มครองขั้นรุนแรง ซึ่งรัฐจะขึ้นหรือเก็บภาษีศุลกากร หรือมีมาตรการกีดกันทางการค้าอื่น ๆ ซึ่งกันและกัน เพื่อตอบสนองต่ออุปสรรคทางการค้าที่เกิดขึ้นจากอีกฝ่าย 
=== เหตุการณ์ที่เกี่ยวข้องเรียงตามลำดับเวลา ===
สงครามแองโกล - ดัตช์ (2195–2327)
สงครามฝิ่น (ค.ศ. 1839–1860)
สงครามกล้วย (2441–2477)
รัฐบัญญัติ Smoot – Hawley Tariff (1930)
แองโกล - ไอริชสงครามการค้า (2475–2481)
สงครามการค้ากับอาหารดัดแปลงพันธุกรรม (2553–2554)
ภาษีทรัมป์ (2561)
สงครามการค้าจีน–สหรัฐ (2561–ปัจจุบัน)
ข้อพิพาททางการค้าระหว่างญี่ปุ่น–เกาหลีใต้ (2562–ปัจจุบัน)
== อ้างอิง ==
== แหล่งข้อมูลอื่น ==
สงครามการค้า ที่ Investopedia
กรณีพิพาทระหว่างประเทศ
เซบัสเตียง อาแลร์

เซบัสเตียง รอแม็ง เตดี อาแลร์ (Sébastien Romain Teddy Haller, ; เกิด 22 มิถุนายน ค.ศ. 1994) เป็นนักฟุตบอลชาวโกตดิวัวร์ ปัจจุบันเล่นในตำแหน่งกองหน้าตัวเป้าให้กับโบรุสซีอาดอร์ทมุนท์ และทีมชาติโกตดิวัวร์
==เกียรติประวัติ==
ไอน์ทรัคท์ฟรังค์ฟวร์ท
เดเอ็ฟเบ-โพคาล: 2017–18
อายักซ์
เอเรอดีวีซี: 2020–21, 2021–22
KNVB Cup: 2020–21
==อ้างอิง==
==แหล่งข้อมูลอื่น==
นักฟุตบอลชาวโกตดิวัวร์
นักฟุตบอลชาวฝรั่งเศส
นักฟุตบอลทีมชาติโกตดิวัวร์
ชาวฝรั่งเศสเชื้อสายโกตดิวัวร์
บุคคลจากจังหวัดเอซอน
ผู้เล่นสโมสรฟุตบอลยูเทรกต์
ผู้เล่นไอน์ทรัคท์ฟรังค์ฟวร์ท
ผู้เล่นสโมสรฟุตบอลเวสต์แฮมยูไนเต็ด
ผู้เล่นอาเอฟเซ อายักซ์
ผู้เล่นโบรุสซีอาดอร์ทมุนท์‎
ผู้เล่นในลีกเอิง
ผู้เล่นในบุนเดิสลีกา
ผู้เล่นในพรีเมียร์ลีก
กองหน้าฟุตบอล
ไอเอสยู-152

ไอเอสยู-152 เป็นปืนใหญ่อัตตาจรสัญชาติโซเวียตที่ถูกพัฒนาขึ้นและใช้ในช่วงสงครามโลกครั้งที่สอง ชื่อเล่นของมันอย่างไม่เป็นทางการว่า  zveroboy(Зверобой; "นักฆ่าชั้นเยี่ยม") ในการตอบสนองต่อรถถังขนาดใหญ่และปืนใหญ่ของเยอรมันที่กำลังจะเข้าประจำการ รวมถึงรถถังทีเกอร์และรถถังพันเทอร์ เนื่องจากไอเอสยู-152 เป็นป้อมปืนที่เล็งด้วยปืนที่งุ่มง่าม และจะใช้ได้โดยการวางตำแหน่งใหม่ของยานพาหนะทั้งหมดโดยการใช้ล้อสายพาน ดังนั้นมันจึงถูกใช้สำหรับปืนใหญ่เคลื่อนที่เพื่อสนับสนุนแก่การโจมตีของทหารราบและยานเกราะเพิ่มมากขึ้น มันยังคงอยู่ในประจำการในปี ค.ศ. 1970 และถูกนำมาใช้ในหลายการทัพและหลายประเทศ
==อ้างอิง==
ปืนจู่โจมของสหภาพโซเวียต
รถถังจากสหภาพโซเวียต
เอสยู-152

เอสยู-152 เป็นปืนใหญ่ฮาวอิตเซอร์หนักอัตตาจรสัญชาติโซเวียตที่ถูกใช้ในช่วงสงครามโลกครั้งที่สอง
ติดตั้งอาวุธด้วยปืนใหญ่ฮาวอิตเซอร์ขนาด 152 มม.บนฐานรถถังหนักเควี-1เอสที่ได้รับการดัดแปลง การผลิตในเวลาต่อมาได้ใช้ฐานของรถถังไอเอสและได้ออกแบบขึ้นมาใหม่เป็นไอเอสยู-152 เนื่องจากมันมีบทบาทที่สำคัญในการเป็นรถถังพิฆาตหนักอย่างเฉพาะหน้า สามารถจัดการกับรถถังหนักของเยอรมัน—รถถังทีเกอร์และรถถังพันเทอร์ และรถถังพิฆาตเอเลอฟันท์ มันได้ถูกตั้งเป็นชื่อเล่นว่า Zveroboy ("นักฆ่าชั้นเยี่ยม").
== ผู้ใช้ ==
- หน่วยพลขับถูกจับกุม.
- 3 คันถูกใช้สำหรับการฝึกตั้งแต่ปี ค.ศ. 1945 จนกระทั่งปี ค.ศ. 1949.
== อ้างอิง ==
ปืนใหญ่อัตตาจรสหภาพโซเวียต
รถถังจากสหภาพโซเวียต
วิกฤตการณ์สปุตนิก

วิกฤตการณ์สปุตนิก เป็นช่วงเวลาแห่งความหวาดกลัวและความวิตกกังวลของสาธารณชนในประเทศตะวันตกเกี่ยวกับการเข้าใจถึงช่องว่างทางเทคโนโลยีระหว่างสหรัฐอเมริกาและสหภาพโซเวียตที่เกิดขึ้นจากการเปิดตัวดาวเทียมสปุตนิก 1 ของโซเวียต สิ่งประดิษฐ์ดาวเทียมดวงแรกของโลก วิกฤตครั้งนี้เป็นเหตุการณ์ที่สำคัญในสงครามเย็นที่นำไปสู่การก่อตั้งองค์กรนาซ่าและการแข่งขันทางอวกาศระหว่างสองมหาอำนาจ ดาวเทียมนี้ได้ถูกปล่อยขึ้นสู่อวกาศเมื่อวันที่ 4 ตุลาคม ค.ศ. 1957 จากไบโคนูร์คอสโมโดรม
สงครามเย็น
แวร์เนอร์ ก็อลท์แบร์ค

แวร์เนอร์ ก็อลท์แบร์ค (Werner Goldberg; 3 ตุลาคม ค.ศ. 1919 – 28 กันยายน ค.ศ. 2004) เป็นชาวเยอรมันที่มีเชื้อสายยิวครึ่งหนึ่ง หรือที่เรียกว่ามิชลิงในคำศัพท์ของนาซี เขาทำหน้าที่เป็นทหารในระยะเวลาอันสั้นในช่วงสงครามโลกครั้งที่สอง ภาพถ่ายของเขาปรากฏในนาม "ทหารเยอรมันในอุดมคติ" ในหนังสือพิมพ์ แบร์ลีเนอร์ทาเกอบลัท (Berliner Tageblatt) และต่อมาได้ถูกนำไปใช้ในโปสเตอร์ประกาศรับสมัครทหารสำหรับกองทัพแวร์มัคท์
นาซี
ชาวเยอรมันเชื้อสายยิว
ทหารชาวเยอรมัน
ทหารในสงครามโลกครั้งที่สอง
บุคคลจากเบอร์ลิน
เบลซบลู ออลเทอร์นาทิฟ ดาร์กวอร์

เบลซบลู ออลเทอร์นาทิฟ ดาร์กวอร์ (; ) เป็นเกมมือถือเล่นฟรีประเภทสวมบทบาทที่พัฒนาและจัดจำหน่ายในประเทศญี่ปุ่นโดยอาร์คซิสเต็มเวิกส์ สำหรับระบบปฏิบัติการแอนดรอยด์และไอโอเอส เรื่องราวของเกมจะเป็นอารัมภบทไปสู่จักรวาลของเบลซบลู ในวันที่ 11 มกราคม พ.ศ. 2561 ได้มีการเผยแพร่เว็บคอมิกเพื่อโปรโมตตัวเกมในชื่อ เบลซบลู วอล์กเกอร์ (; )
==การพัฒนา==
ตัวเกมได้รับการประกาศในวันที่ 8 สิงหาคม พ.ศ. 2560 ซึ่งมีแผนที่จะเปิดให้บริการที่ประเทศญี่ปุ่นในปี พ.ศ. 2561 และได้เปิดให้ลงทะเบียนล่วงหน้าในวันที่ 14 กุมภาพันธ์ พ.ศ. 2561 แต่ตัวเกมถูกเลื่อนออกไปและในเดือน พฤษภาคม พ.ศ. 2562 ณ งานเอ็มซีเอ็ม ลอนดอน คอมมิคคอน โทชิมิจิ โมริ ยืนยันว่าเกมยังอยู่ในขั้นตอนการพัฒนา
==แหล่งข้อมูลอื่น==
เว็บไซต์อย่างเป็นทางการ
ทวิตเตอร์อย่างเป็นทางการ
เบลซบลู ออลเทอร์นาทิฟ ดาร์กวอร์  ที่เกมพีเดีย
เบลซบลู ออลเทอร์นาทิฟ ดาร์กวอร์ ที่วิเกีย
เบลซบลู ออลเทอร์นาทิฟ ดาร์กวอร์ ที่เบลซบลูวิกิ
==อ้างอิง==
เบลซบลู
วิดีโอเกมเล่นตามบทบาท
วิดีโอเกมเล่นฟรี
วิดีโอเกมสำหรับแอนดรอยด์
วิดีโอเกมสำหรับไอโอเอส
วิดีโอเกมมือถือ